יד לבנים

חדר הנצחה בבית יד לבנים ב[[פתח תקווה]]
בית יד לבנים בבאר שבע]]

יָד לַבָּנִים הוא ארגון ישראלי התנדבותי להנצחת זכרם של חללי מערכות ישראל וטיפול במשפחות השכולות. הארגון הוקם ב -1949 ונרשם כעמותה בשנת 1982.

== היסטוריה ==
הארגון נוסד בעקבות מכתב למערכות העיתונים ששלחה בדצמבר 1948, בשלהי מלחמת העצמאות, ד"ר מרים שפירא, אם ששכלה את בנה במלחמה. במכתב, שנשלח בתמיכת אמהות נוספות ונשא את השם "יד לבנים", היא קראה לאמהות השכולות להתאחד בייסוד קרן למען הקמת מוסד הנצחה לבנים שנהרגו ובית-ילדים ליתומי המלחמה. מטרתה הייתה גם לתת עידוד ותמיכה לאמהות השכולות.

המכתב קיבל הד רב והביא לכינוס אספה מיוחדת של משפחות שכולות. לאחר מכן האספות התפתחו למוסד שלם בתמיכת משרד הביטחון והמועצות המקומיות.

הארגון כולל בתוכו הורים, אחים ואחיות שכולים, יהודים, דרוזים, בדואים וצ'רקסים. בעבר הוא כלל גם את אלמנות ויתומי צה"ל, אך ב-1991 הם הקימו ארגון נפרד בשם "ארגון אלמנות ויתומי צה"ל", לאחר שלטענתם, "יד לבנים" לא נתן ייצוג הולם למצוקותיהם.

בשנת תש"ם זכה בית יד לבנים בפתח תקווה (תוך ציון יוצרו ברוך אורן) בפרס ישראל על תרומתו המיוחדת לחברה ולמדינה במפעלי הנצחה.

בתחילת 2006 החל מהלך של בקשה מהמשפחות השכולות לממן חלק מפעילות הארגון על ידי תשלום דמי חבר קבועים, מהלך שקומם חלק מהמשפחות השכולות.

== פעילות ==
המשרד הראשי של יד לבנים שוכן בתל אביב, והארגון מפעיל 70 מרכזים ושלוחות במרבית ערי ישראל. במרכזים מתקיימים פעילויות חינוכיות ותרבותיות שונות למען הנצחת החללים, לרבות פעולות הסברה בקרב תלמידי בתי הספר. בכל מרכז "יד לבנים" ישנו חדר זיכרון שבו תלוי לוח הנצחה, עליו חרוטים שמות חללי אותו יישוב ודפים המספרים את קורות חייהם. בדרך כלל מתקיימות במרכזי "יד לבנים" גם פעולות תרבות כלליות, שאין קשורות בחללי צה"ל. כך, למשל, ברמת השרון מאכלס בית "יד לבנים" את הספרייה העירונית, ובהרצליה שוכן המוזיאון העירוני בבית "יד לבנים".

נציגי יד-לבנים מייצגים משפחות שכולות אל מול משרד הביטחון וגורמי הרווחה, משמשים כנציגים במועצה הציבורית להנצחת החייל וכן עוסקים בבדיקת תקנות ונהלים למען המשפחות. הארגון מקיים גם פעילויות של תרבות ורווחה בקרב המשפחות השכולות, כולל טיולים, ימי עיון ונופשים. בסמוך ליום הזיכרון, יוצא מטעמו ביטאון בשם "שיח שכולים", אשר מחולק למשפחות השכולות.

הארגון מעורב בתכנון ובניית היכל הזיכרון הלאומי בהר הרצל.

== גלריה ==
<gallery>
בית יד לבנים, אשדוד, דצמבר 2023.jpg|בית יד לבנים בקריית התרבות ע"ש צבי צילקר באשדוד שבו שוכן גם אולם מופעים גדול בתכנון אדריכל מתי שילון
Yad labanim memorial in netanya.jpg|בית יד לבנים בנתניה
YadLabanimRamatHasharon.jpg|בית יד לבנים ברמת השרון שבו שוכנת גם הספרייה העירונית
PikiWiki Israel 14149 Yad Labanim house in Ashkelon.JPG|יד לבנים באשקלון
Beit Yad LaBanim, Ramat Gan.jpg|בית יד לבנים על הר הבנים, רמת גן
יד לבנים קריית גת.jpg|בית יד לבנים קריית גת
</gallery>

== ראו גם ==
* יד לבנים הדרוזים
* לתת פנים לנופלים
* יד לבנים (באר שבע)
* יד לבנים (פתח תקווה)

== קישורים חיצוניים ==

* 

* 
* [https://web.archive.org/web/20100523100256/http://www.yadlabanim.org.il/info/odot.htm כך קם "יד לבנים"], באתר "יד לבנים"
* 
* שרון גבע על ד"ר מרים שפירא [https://sharon-geva.com/2020/12/%d7%94%d7%90%d7%99%d7%9e%d7%90-%d7%a9%d7%9c-%d7%99%d7%93-%d7%9c%d7%91%d7%a0%d7%99%d7%9d/ האמא של יד לבנים], בבלוג אל מדף ספרי ההיסטוריה, 1 בדצמבר 2020

* גלעד-לזכרם - בשיתוף ארגון יד לבנים. אלה הם חלק מאתרי "גלעד לזכרם":
{|
|-
|width=33% valign=top|
* [http://www.gal-ed.co.il/bat-yam בת-ים] 
* [https://web.archive.org/web/20130629011033/http://www.gal-ed.co.il/holon/ חולון]
* [http://www.gal-ed.co.il/tel-aviv תל אביב] 
* [http://www.gal-ed.co.il/lod לוד] 
* [http://www.gal-ed.co.il/ramat-gan רמת גן] 
|width=33% valign=top|
* [https://web.archive.org/web/20081105170322/http://www.gal-ed.co.il/hod-hasharon/ הוד השרון]
* [http://www.gal-ed.co.il/raanana רעננה] 
* [http://www.gal-ed.co.il/nesher נשר] 
* [http://www.gal-ed.co.il/beit-shemesh בית שמש] 
* [https://web.archive.org/web/20081105175134/http://www.gal-ed.co.il/arad/ ערד]
|}

*
קטגוריה:הנצחת חללי מערכות ישראל
קטגוריה:ישראל: עמותות
קטגוריה:זוכי פרס ישראל על תרומה מיוחדת לחברה ולמדינה